Δελτίο Τύπου

Η **Παιδική Σκηνή Θεσσαλονίκης** παρουσιάζει:

**«Χάνσελ και Γκρέτελ: Η ιστορία αλλιώς»**

Βασισμένο στο δημοφιλές παραμύθι των **αδελφών Γκριμ**

Διασκευή: **Σοφία Δημοπούλου**

Σκηνοθεσία: **Πασχάλης Αραμπατζής**

**28-29 Σεπτεμβρίου** και **5-6 Οκτωβρίου** 2024,

στο **Metropolitan: The Urban Theater**

Η Παιδική Σκηνή Θεσσαλονίκης υποδέχεται τη νέα σεζόν με μια αλλιώτικη ιστορία, βασισμένη στο κλασικό παραμύθι των αδελφών Γκριμ, «Χάνσελ και Γκρέτελ». Σε διασκευή και στίχους τραγουδιών Σοφίας Δημοπούλου, σκηνοθεσία Πασχάλη Αραμπατζή και μουσική Αίσωνα, η μουσικοχορευτική παράσταση «Χάνσελ και Γκρέτελ: Η ιστορία αλλιώς» ανεβαίνει στο Metropolitan: The Urban Theater για 6 παραστάσεις, στις 28-29 Σεπτεμβρίου και 5-6 Οκτωβρίου, τα Σάββατα στις 18:00 και τις Κυριακές στις 11:30 και τις 18:00.

Η ιστορία μας ακολουθεί τον Χάνσελ και την Γκρέτελ, δύο αδέλφια που μαλώνουν «σαν τον σκύλο με τη γάτα», στην περιπετειώδη διαδρομή τους για να βρουν το μαγικό λουλούδι που θα θεραπεύσει την άρρωστη μητέρα τους και «θα γίνει το φως της νέας τους αρχής». Κατά την περιπλάνησή τους στο δάσος, θα έρθουν αντιμέτωποι με μια αναπάντεχη έκπληξη: μια μοχθηρή μάγισσα που, για τους δικούς της λόγους, αναζητά το ίδιο λουλούδι και παγιδεύει τα δύο παιδιά σε ένα σπίτι φτιαγμένο από γλυκά! Τι κρύβει αυτή η μυστηριώδης ύπαρξη; Και τι πρέπει να κάνουν ο Χάνσελ και η Γκρέτελ για να αποκαλύψουν την αλήθεια της και να εκπληρώσουν την αποστολή τους;

Με την πολύτιμη βοήθεια των μικρών θεατών και την καθοδήγηση του Σοφού, τα δυο αδέλφια θα καταλάβουν ότι η συνεργασία είναι ο μόνος τρόπος για να φτάσουν στον προορισμό τους και η καλοσύνη ο μόνος δρόμος για να πραγματοποιήσει κανείς όσα ονειρεύεται.

«Χάνσελ και Γκρέτελ: Η ιστορία αλλιώς». Ετοιμαστείτε να ζήσετε από κοντά μια συναρπαστική περιπέτεια, γεμάτη χορό, τραγούδι, αγωνία, γέλιο και συγκίνηση, που συνδυάζει τη μαγεία με την πραγματικότητα, αναδεικνύοντας τη δύναμη της προσπάθειας, την αξία της συγχώρεσης και την ανάγκη της εσωτερικής αλλαγής. Αλήθεια, αν μπορούσατε να γυρίσετε τον χρόνο, τι θα κάνατε αλλιώς;

**ΤΑΥΤΟΤΗΤΑ ΠΑΡΑΣΤΑΣΗΣ**

Κείμενο – Στίχοι τραγουδιών: **Σοφία Δημοπούλου**

Σκηνοθεσία: **Πασχάλης Αραμπατζής**

Μουσική: **Αίσωνας**

Χορογραφίες: **Δημήτρης Μέξης**

Σκηνικά – Κοστούμια - Props: **Κατερίνα Καραογλάνη**

Φωτογραφίες - Trailer: **Karen Gkiounasian**

Γραφιστικός σχεδιασμός: **Playwalk**

Επικοινωνία: **Λία Κεσοπούλου**

Παραγωγή: **Παιδική Σκηνή Θεσσαλονίκης**

**ΠΑΙΖΟΥΝ:**

Βίκυ **Δαλαμήτρα**

Δημήτρης **Μέξης**

Κωστής **Κοσμίδης**

Μελισσάνθη **Σμυρνιώτη**

**ΠΛΗΡΟΦΟΡΙΕΣ**

**Χώρος:** Metropolitan: The Urban Theater, Βασ. Όλγας 65 & Φλέμινγκ 2, Θεσσαλονίκη

**Ημέρες & ώρες παραστάσεων**: Σάββατο 28 Σεπτεμβρίου στις 18:00, Κυριακή 29 Σεπτεμβρίου στις 11:30 και τις 18:00, Σάββατο 5 Οκτωβρίου στις 18:00, Κυριακή 6 Οκτωβρίου στις 11:30 και τις 18:00

**Τιμή εισιτηρίων:** 12€

**Αγορά εισιτηρίων:** στοmore.com https://www.more.com/theater/children/xansel-gkretel-i-istoria-allios-thessaloniki/& καθημερινά από το ταμείο του θεάτρου

**Τηλέφωνο κρατήσεων:** 2311 284 773

**Parking:** Ιδιωτικοί χώροι parking πλησίον του θεάτρου

**Σας ενδιαφέρει:**

* Το θέατρο Metropolitan είναι προσβάσιμο σε αναπηρικά αμαξίδια.
* Δεν επιτρέπεται η είσοδος στο θέατρο μετά την έναρξη της παράστασης.

**Περισσότερα:**

**Website Παιδικής Σκηνής Θεσσαλονίκης**: <https://www.paidikiskini.gr/>

**Facebook page Παιδικής Σκηνής Θεσσαλονίκης**: <https://www.facebook.com/paidikes.parastaseis>

**Instagram profile Παιδικής Σκηνής Θεσσαλονίκης**: <https://www.instagram.com/paidikiskiniskg/>